
	Targedau
	Sut rydych wedi gweithio ar hwn?

	Cynnal eich lefel uchel o ddadansoddi beirniadol, gan sicrhau ymchwiliad cytbwys i ddata gwrthgyferbyniol neu anghyflawn. Archwiliwch gyfleoedd ar gyfer cyfraniadau gwreiddiol i'ch maes, efallai trwy brosiectau ymchwil neu gyflwyniadau papur academaidd.
	Rydw i wedi cynnal lefel uchel o ddadansoddiad beirniadol ac wedi archwilio i gyfleoedd ar gyfer cyfraniadau ond credaf fod dal angen weithio ar y targed yma.

	Cryfhau eich dealltwriaeth o gyd-destunau ymarferol ar gais. Ymgysylltu mwy ag astudiaethau achos i ddeall cymhlethdod senarios y byd go iawn. Cymhwyso gwybodaeth ddamcaniaethol yn rheolaidd mewn lleoliadau amrywiol, ymarferol, gan fyfyrio ar ganlyniadau i wella datrys problemau strategol.
	Credaf fy mod wedi cryfhau fy dealltwriaeth o gyd-destunau ymarferol ond angen ymgysylltu mwy ag astudiaethau achos i ddeall cymhlethdod senarios y byd y go iawn. 



Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol)
Pwrpas yr aseiniad yw adfyfyrio yn feirniadol ar sut byddaf yn cefnogi dysgwr sydd yn cael ei effeithio gan rwystr penodol yn ystod ei chyfnod drosglwyddo. Y dysgwr byddaf yn trafod ydy ferch fach 4 mlwydd oed sydd newydd ddechrau dosbarth derbyn yn yr ysgol gynradd ar ôl fod yn y feithrinfa a chartref gyda’i mam sef yn rhiant sengl. Bydd y newid yma o bontio o’r cartref/meithrin i’r ysgol gynradd yn cael ei adnabod fel cyfnod o drosglwyddo a bydd yn cael ei drafod ymhellach yn y prif gorff. Er mwyn cadw anhysbysrwydd y dysgwr byddaf yn defnyddio ffugenw ‘Lowri’ gan ddefnyddio a dilyn canllawiau moeseg BERA (2024). Mae Lowri yn ferch dawel a sensitif sydd wedi mwynhau meithrin ac yn gyffrous i ymuno â’r dosbarth derbyn. Serch hynny, mae hi’n awyddus i gwrdd â mi ac aelodau newydd o staff y dosbarth gan ei fod wedi’i brofi bod Lowri yn dioddef gyda mudandod dewisol. Felly, y rhwystr y byddaf yn cyfeirio ato yw mudandod dewisol sef anhwylder gorbryder lle nad yw person yn gallu siarad mewn sefyllfaoedd cymdeithasol penodol, megis gyda chyd-ddisgyblion yn yr ysgol neu gyda pherthnasau nad ydynt yn gweld yn aml iawn (NHS, 2023). Mae’n amlwg bod angen cymorth ar Lowri yn ei sgiliau cymdeithasol i ddod yn fwy hyderus ac i deimlo’n fwy cyfforddus i allu siarad mewn amgylcheddau gwahanol. Mae’r Gwasanaeth Iechyd Gwladol Cymru (GIG Cymru) (2023) yn datgan fod gan blant sy’n byw gyda mudandod dewisol fel plentyn ac sydd heb gefnogaeth yn debygol o ddatblygu problemau pan fyddant yn oedolion, felly i gefnogi Lowri, byddaf yn trafod strategaethau y gallwn eu defnyddio i gefnogi a datblygu Lowri ymhellach gyda’i sgiliau cymdeithasol ac addysgol.
Mae datblygiad ac iechyd meddwl plant yn cael eu heffeithio gan ffactorau megis yr amgylcheddau y maent yn cael eu magu ynddynt, y perthnasoedd y maent yn eu meithrin a’r profiadau a gânt (NSPCC Learning, 2024). Yn ychwanegol, mae gan berson anghenion dysgu ychwanegol os oes ganddo anhawster dysgu neu anabledd (pa un a yw'r anhawster dysgu neu'r anabledd yn deillio o gyflwr meddygol ai peidio) sy'n galw am ddarpariaeth ddysgu ychwanegol (Llywodraeth Cymru, 2021). Fel y dywed yn y cyflwyniad, mudandod dewisol sydd gan Lowri ac mae hi’n gwrthod siarad yn yr ysgol. Dywed Gymdeithas Gwybodaeth ac Ymchwil i Fudandod dewisol fod mudandod dewisol gan 6 o bob 1000 o blant (2010, dyfynnwyd yn Ryder, 2013, t.100) ac mae’n dynodi, ei fod yn anghen dysgu ychwanegol (ADY) anghyffredin yn cymharu ag awtistiaeth sy’n effeithio ar fwy nag un o bob 100 person (National Autistic Society, 2024), felly na ddylid anwybyddu mudandod dewisol. Fodd bynnag, wrth ymchwilio i’r anghen a rhwystr penodol Lowri, mae nawr 1 mewn 140 o blant gyda mudandod dewisol yng Nghymru (Llywodraeth Cymru, 2024). Dengys yr ystadegyn fod mudandod dewisol wedi dod yn fwy cyffredin mewn plant yn y 14 mlynedd diweddaf. I hyrwyddo’r pwynt hwn ymhellach, ni ddylid distyru mudandod dewisol, os na chaiff ei gefnogi gall problemau digwydd yn ystod oedolaeth (NHS, 2023). Er enghraifft, mae disgyblion â mudandod dewisol yng Nghymru yn wynebu gorbryder mawr wrth gwblhau elfennau llafar y cymhwyster TGAU Cymraeg ac am hynny dan anfantais oherwydd nid yw’r Senedd yn gallu gwneud unrhyw addasiadau i’w cynorthwyo i ennill y cymhwyster (Senedd Cymru, 2024). Felly, mae’n hollbwysig bod rhieni, staff yr ysgol a’r gymuned leol yn gyfarwydd ac yn deall ag anghen/rhwystr Lowri gan sicrhau fod strategaethau yn ei le i gefnogi. Dengys, Lowri arwyddion o fod yn dawel ac yn nerfus yn yr ysgol a’r dosbarth. Yn ôl Bwrdd Iechyd Prifysgol Caerdydd a’r Fro (d.d) yr arwyddion i gadw llygad amdanynt gyda phlentyn rhwng 2 a 4 oed sydd â mudandod dewisol yw osgoi cyswllt llygad, ymddangos yn nerfus, yn gymdeithasol lletchwith neu’n anesmwyth, bod yn swil ac yn encilgar, bod yn gaeth, ymddangos anystwyth, llawn dyndra neu wedi’i gydlynu’n wael ac yn dangos dicter pan fydd eu rhieni’n gofyn cwestiynau iddynt am eu diwrnod neu’n actio pan fyddant yn cyrraedd adref o’r ysgol. Fodd bynnag, mae'n nodi bod yna wahanol lefelau o fudandod dewisol yn debyg iawn i unrhyw ADY arall. Felly, byddaf yn gwneud fy ngorau i sicrhau bod Lowri yn teimlo'n gyfforddus yn ei hamgylchedd ac yn meddwl am ffyrdd y gallaf ei helpu yn ystod ei chyfnod trosglwyddo o’r cartref/meithrinfa i'r dosbarth derbyn, gan ei fod yn rôl fi fel athrawes ddosbarth i fod yn gyfrifol am gymryd rhan uniongyrchol yn y broses bob dydd, o gefnogi pob dysgwyr ag ADY (Llywodraeth Cymru, 2021). I gloi’r pwynt hwn ar fudandod dewisol, mae gan Lowri a phob plentyn arall hawliau plant a chredaf mai un o’r rhai pwysicaf i Lowri a’i hangen dysgu yw erthygl 23 ‘Eich hawl i ofal arbennig a chymorth os ydych yn anabl er mwyn i chi fyw bywyd llawn ac annibynnol’ (Comisiynydd Plant Cymru, 2024). Mae Lowri yn gallu goresgyn y pryder o beidio â siarad mewn sefyllfa gyfforddus a byddaf yn trafod ymhellach yn y traethawd hwn am y strategaethau y byddaf yn eu defnyddio i helpu a chefnogi Lowri trwy gydol ei chyfnod yn yr ysgol.
Bwriedir trafod y cefndir damcaniaethol i ddatblygiad Lowri gan drafod damcaniaethau mewn dyfnder. Mae yna lawer o ddamcaniaethau sy'n ymwneud â'r mudandod dewisol. Yn ôl Wong (2010), mae llawer o ddamcaniaethau yn ceisio egluro etioleg mudandod dewisol. Mae'r persbectifau etiolegol hyn wedi'u seilio ar ddamcaniaeth seicodynamig, theori ymddygiadol, cysylltiadau â ffobia cymdeithasol a phryder cymdeithasol, persbectif systemau teuluol, anhwylder hunaniaeth ddatgysylltiol, a'r ymateb i drawma. Archwilir astudiaeth mewn erthygl gan Muris et al. (2016) 57 o blant anghlinigol â mudandod dewisol rhwng 3-6 oed a gofyn i'r plant berfformio dwy dasg lleferydd i asesu eu cyfanswm absoliwt o geiriau llafar, tra bod eu rhieni wedi llenwi holiaduron ar gyfer mesur lefelau mudandod dewisol, pryder cymdeithasol plant a symptomau gorbryder anghymdeithasol. Dangosir canlyniadau'n bod lefelau uchel o fudandod dewisol ag adroddwyd gan rieni gysylltiedig yn bennaf â lefelau uchel o symptomau o bryder cymdeithasol. Roedd nifer y geiriau llafar yn negyddol gysylltiedig ag ataliad ymddygiadol tra defnyddiodd plant ag anian fwy swil lai o eiriau yn ystod yr araith tasgau. At hynny, mae ymyriadau ymddygiadol fel arfer yn cael eu unigoli ac yn cynnwys trin newidynnau amgylcheddol i leihau ymddygiad camaddasol a chynyddu ymddygiad cymdeithasol briodol. Er enghraifft, gall canlyniadau asesu ddangos bod plentyn yn ymddwyn yn gamaddasol i ddianc rhag gofynion. Yn yr achos hwn, mae triniaethau i leihau ymddygiad camaddasol fel arfer yn cynnwys gwobrau fel theori Skinner o atgyfnerthu cadarnhaol (Cengher et al., 2021). I ychwanegu at hyn, mae theori Pavlov am gyflyru clasurol yn gysylltu â strategaeth o gefnogi Lowri gyda’i mudandod dewisol. Noda’r fideo (Sprouts Schools, 2020) sut mae cŵn yn dysgu cysylltu ysgogiadau ag ymatebion penodol. Byddai Pavlov yn canu cloch pryd bynnag y byddai'n bwydo ei gŵn, a thros amser fe ddysgodd y cŵn gysylltu'r gloch â bwyd ac yn ei dro wedi darganfod cyflyru clasurol. Gellir defnyddio'r ddamcaniaeth hon hefyd fel strategaeth i gefnogi Lowri yn yr ysgol trwy ysgogiad bylu a chynnwys y plentyn mewn sefyllfa hamddenol gyda rhywun y gallant siarad yn rhydd ag ef, yna yn araf iawn dewch â rhywun newydd i'r ystafell (Cedars Sinai, 2024). Fodd bynnag, mae Parth Datblygiad Agosol Vygotsky yn dweud nad yn unig y mae angen i gymorth a ddefnyddir gan y plentyn gael ei ddarparu'n fwriadol gan oedolyn, roedd Vygotsky o'r farn y gall plentyn berfformio ar lefel uwch trwy unrhyw fath o ryngweithio cymdeithasol, rhyngweithio â chyfoedion yn gyfartal, gyda phartneriaid dychmygol, neu gyda phlant ar lefelau datblygiadol eraill (Davidson, 1994). 
Bwriedir trafod y broses trosglwyddo a’r heriau sydd ynghlwm â hynny i Lowri. Trosglwyddiadau yn ddigwyddiadau a/neu brosesau allweddol digwydd ar adegau penodol neu drobwyntiau yn ystod gwrs bywyd. Maent yn gysylltiedig yn gyffredinol i newidiadau yn ymddangosiad person, gweithgaredd, statws, rolau a pherthnasoedd, yn ogystal â newidiadau cysylltiedig yn y defnydd o gorfforol a chymdeithasol gofod, a/neu newid cyswllt â diwylliant (Vogler et al., 2008, t.1). Mae Lowri yn profi trosglwyddiad fertigol sy'n golygu newid mawr i drefn bob dydd plentyn fel symud o'r cartref/meithrinfa i'r dosbarth derbyn/ysgol. Fodd bynnag, mae newidiadau trosglwyddiadau llorweddol hefyd yn siapio profiad plant o drosglwyddiadau fertigol a gallant effeithio ar eu lles (Rhondda Cynon Taf, d.d). Lle bu addysg unwaith yn fraint i leiafrif, mae bellach yn cael ei gydnabod fel hawl gyffredinol, gyda hawl pob plentyn i addysg ac ail-gadarnhawyd gan Gonfensiwn y Cenhedloedd Unedig ar Hawliau’r Plentyn (United Nations,1989, dyfynnwyd yn Woodhead et al., 2007, t.2). Mae plant ag ADY yn gallu teimlo’n fwy ynysig a bregus os nad yw’r trefniadau trosglwyddo wedi’u sicrhau o flaen llaw (Mentally Healthy Schools, d.d). Cefnoga pwynt gyda model trosglwyddo Bridges (1991, dyfynnwyd yn William Bridges Associates, d.d) gan ddweud bod y proses o drosglwyddiad yn broses nid digwyddiad a bod tri cham er mwyn rhoi trefniadau mewn lle ar gyfer pan fydd Lowri yn symud i ddosbarth derbyn o feithrinfa. Y cam cyntaf yw paratoi – gorffen, colli a gadael mynd, yr ail gam yw symud – cyfarwyddo ac ymsefydlu a’r trydydd cam yw ymgartrefu – derbyn a pharhad. Er mwyn gwneud yn siŵr bod Lowri’n ymgartrefu i mewn i’r dosbarth yn iawn, mae Mentally Healthy Schools (d.d) yn nodi fy mod i, fel athrawes angen ymgysylltu â Lowri a’i mam, creu digwyddiadau cymdeithasol rhwng lleoliadau trosiannol, gan gynnwys sgyrsiau, diwrnodau blasu, a sesiynau holi ac ateb a meddwl am ddatblygu cymorth cyfoedion neu system bydi. I gefnogi hyn, mae cyfathrebu da a deall anghenion pawb dan sylw yn bwysig iawn. Mae angen i rieni wrando ar eu plant, gan roi cyfleoedd iddynt drafod dychwelyd i'r ysgol a dylai hyn wneud i Lowri deimlo'n hyderus i fynegi meddyliau a theimladau am yr ysgol gyda mi a'i mam (Packer, 2020). Mae plant yn aml yn dioddef o straen a phryder wrth drosglwyddo o'r ysgol (Symonds, 2015) ac mae'n hollbwysig ein bod yn rhoi strategaethau yn eu lle er mwyn cefnogi Lowri yn y proses trosglwyddo. Yn ôl Adroddiad Estyn (2019) am ysgol gynradd George Street, mae pob cyfnod pontio yn dechrau gyda chyfarfod cychwynnol yn seiliedig ar y dull cynllunio sy’n canolbwyntio ar yr unigolyn, sy’n cynnwys pawb sy’n gofalu am y disgybl ac yn gweithio gydag ef. Yn ystod y cyfarfod, mae'r wybodaeth ganlynol yn cael ei rhannu a'i thrafod; gwybodaeth bersonol berthnasol, unrhyw anghenion dysgu ychwanegol, rôl a chwmpas cyfranogiad asiantaethau allanol, data asesu perthnasol, cynlluniau disgyblion unigol megis cynlluniau chwarae, cynlluniau addysg unigol neu gynlluniau ymddygiad unigol gwell, asesiadau risg perthnasol a chynlluniau trin cadarnhaol. Yna, cytunir ar y cynllun trosglwyddo unigol. Felly, mae’n hollbwysig bod strategaethau fel cyfarfod cychwynnol yn cael ei chynnal i Lowri.
Amlinellir cryfderau a gwendidau'r strategaethau byddaf yn defnyddio er mwyn cefnogi datblygiad Lowri yn y dosbarth. Yn y dosbarth, pan ddisgwylir i Lowri siarad â rhywun sydd y tu allan i'w parth cysurus, mae'n cyflwyno llonyddwch sydyn a mynegiant wyneb rhewllyd (NHS, 2023). Un strategaeth i gefnogi Lowri gyda'r gwendid hwn o'i rhwystr, yw creu amgylchedd diogel gan dderbyn cyfathrebu di-eiriau ar y dechrau o’r proses o gefnogi (Selective Mutism Association, 2024). Felly, gallwn gefnogi Lowri drwy ddefnyddio’r strategaeth hon o dderbyn cyfathrebu di-eiriau ar y dechrau, drwy roi swydd iddynt sydd ddim angen cyfathrebu, megis dal y drws yn agored i gyd-ddisgyblion, rhoi tasg arbennig i Lowri ei chwblhau i mi neu drwy newid y dydd ar y wal. Awgrymir astudiaeth (Vitiello et al., 2015) fod lleoliadau gweithgaredd a oedd yn rhoi mwy o ddewis i blant (dewis rhydd ac amser awyr agored) yn gysylltiedig ag ymgysylltu mwy cadarnhaol â chyfoedion a thasgau, tra bod gweithgareddau wedi’u strwythuro gan athrawon yn gysylltiedig ag ymgysylltu mwy cadarnhaol ag athrawon. Gall mudandod dewisol achosi nam sylweddol ym mywyd plentyn a gall atal plant rhag gofyn am help os oes ei angen arnynt, er enghraifft dweud wrth yr athro bod angen iddynt ddefnyddio'r ystafell ymolchi (Child Mind Institute, 2024). Strategaeth arall i gefnogi Lowri gyda’r gwendid hwn o’i rhwystr, yw cynnig ffyrdd amgen o gyfathrebu er enghraifft pwyntio, dal llun i fyny, defnyddio pypedau, masgiau, teganau sy'n cael eu hysgogi gan lais, negeseuon wedi'u recordio a thuniau siarad, a allai fod yn haws i'r plentyn na siarad yn uniongyrchol ac atgoffa ei fod yn gallu cael mynediad i'r toiled, prydau bwyd, diodydd, cymorth a chymorth cyntaf heb siarad, ond trwy ddefnyddio cardiau symbol gweledol (Devon County Council, 2022). Bydd y system gyfathrebu a ddefnyddir yn amrywio yn ôl gallu pob unigolyn, a rhaid ei ddewis yn ôl ei alluoedd deallusol, synhwyraidd a chorfforol, un enghraifft o system cyfathrebu ydy system gyfathrebu cyfnewid lluniau (PECS) (Turner, 2011, t.35). Dysgir y dysgwyr i gyfnewid lluniau am bethau y maent eu heisiau. Er enghraifft, os ydyn nhw eisiau tegan byddan nhw'n rhoi'r llun hwnnw i berson arall a fydd wedyn yn rhoi tegan iddyn nhw. Mae PECS yn dysgu dysgwyr i gychwyn, gan mai cyfathrebu digymell yw'r nod ac yn gritigol i gyfathrebu (Pyramid Educational Consultants, d.d). Fodd bynnag, anghytuna Roberts (2020) gan ddatgan bod system PECS yn ddrud, ar gyfer yr hyfforddiant cychwynnol a phrynu cardiau ac efallai na fydd mynediad at y cerdyn sydd ei angen ar blentyn, ac efallai na fydd cardiau PECS o gwbl i gyfleu’r math o neges y gall plentyn eisiau cyfathrebu. Felly, er bod PECS yn strategaeth dda, mae’n ddrud i’r ysgol. Mae un o bob tri aelod yn adrodd diffyg blynyddol yn eu cyllideb ysgol, yn cau i deirgwaith yn fwy nag aelodau yn 2021 (9%), noda NAHT (2024) bod angen i ni wneud ein galwad yn glir am fwy o gyllid i sicrhau bod pob plentyn yng Nghymru yn gallu cael y dechrau da maen nhw’n haeddu mewn bywyd.
Strategaeth arall i gefnogi perfformiad a datblygiad Lowri yn yr ysgol yw cael sesiynau gyda therapydd lleferydd ac iaith (Cleveland Clinic. 2024). Mae gan therapyddion lleferydd ac iaith rôl yn y gwaith o asesu, nodi a rheoli mudandod dewisol, gan weithio ar y cyd â staff ysgol a gweithwyr proffesiynol eraill, yn dibynnu ar anghenion unigryw Lowri ac unrhyw blentyn arall (RCLST, 2018). Mae lleferydd, iaith a chyfathrebu yn bwysig oherwydd bod 81% o blant ag anhwylderau emosiynol ac ymddygiadol yn cael diffygion iaith arwyddocaol ac yn ychwanegol, heb gymorth effeithiol, mae 1 o bob 3 o blant gydag anawsterau lleferydd, iaith a chyfathrebu bydd angen triniaeth ar gyfer iechyd meddwl yn y dyfodol (Llywodraeth Cymru, 2020). Dylai therapi lleferydd ac iaith alluogi Lowri i wella yn ei gallu i ddeall a mynegi meddyliau, syniadau a theimladau, datblygu sgil cymdeithasol ymarferol a rhoi mwy o hunan-barch a gwell ansawdd bywyd i Lowri a’i mam (Partners Resource Network, d.d). Y cyfarfyddiad rhwng athrawon, myfyrwyr a gwybodaeth sy'n bwysig, ac o'r hwn y ceir locws deddfiad addysgol (Hickey a Riddle, 2023). Mae'n hollbwysig nodi pwysigrwydd gweithio gydag eraill megis rhieni, aelodau eraill o staff a'r gymuned leol. Dywed Estyn (2018) fod bron pob ysgol yn sefydlu perthnasoedd adeiladol ag ystod eang o bartneriaid, gan gynnwys rhieni. Fodd bynnag, yr argymhellion yw y dylai ysgolion ymgynghori â rhieni ynghylch eu hanghenion cyfathrebu ac ymgysylltu ac adolygu eu dulliau yn unol â hynny i wella cyfathrebu dwy ffordd. Yn ôl Estyn (2020) mae ymarferwyr yn deall, er mwyn cyflawni’r canlyniadau gorau ar gyfer dysgu gydol oes i blant, fod angen iddynt gynnwys rhieni’n llawn yn yr hyn y mae eu plant yn ei ddysgu ac yn ei brofi yn y lleoliad. Yn ychwanegol, fi fel athrawes yn gwerthfawrogi cysylltiadau’r lleoliad â’r gymuned leol gan ei fod yn gwella amgylchedd dysgu’r plant yn ogystal â chyfoethogi profiadau dysgu’r plant er enghraifft yn ystod lleoliad gwaith (PAP2) roedd gweithio gyda’r gymuned yn rhan allweddol o fywyd yr ysgol ac roedd y plant yn gallu siarad ag Americanwyr o fewn cymuned yr eglwys a’u bywyd yn America, roedd hyn yn galluogi plant i gymharu bywyd yng Nghymru â bywyd yn America sydd yn rhan o’r Cwricwlwm i Gymru a’r maes dysgu 'R Dyniaethau oherwydd, mae’r dyniaethau’n ganolog i ddysgwyr ddod yn ddinasyddion egwyddorol, gwybodus o Gymru a’r byd (Llywodraeth Cymru, 2020).
I gloi, y pwyntiau allweddol i fynd i’r afael â nhw o’r aseiniad hwn, yw bod mudandod dewisol yn angen dysgu ychwanegol ond hefyd yn anhwylder gorbryder (NHS, 2023) ac i gefnogi plant fel Lowri gyda mudandod dewisol mae angen i ni ddeall nad yw cyfathrebu geiriol yn mynd i fod yno i ddechrau, ond trwy ddefnyddio strategaethau dros amser dylem weld datblygiad yn sgiliau cyfathrebu llafar ac iaith gyffredinol Lowri. Pwynt allweddol arall i’w ystyried yw bod pob plentyn yn wahanol ac yn berson unigryw, yn tyfu ac yn dysgu ar eu cyflymder eu hunain, yn eu ffordd arbennig eu hunain (First Things First, 2024) a bod gweithio gyda phobl allanol megis rhieni, staff arall yr ysgol a chymuned a gwasanaethau lleol yn hybu datblygiad a chynnydd Lowri a phlant arall. Mae fy nealltwriaeth o fudandod dewisol wedi gwella'n fawr. Mae wedi fy ngalluogi i ddyfnhau fy nealltwriaeth o fudandod dewisol ac wedi rhoi syniadau i mi o ba strategaethau y gallwn eu defnyddio i gefnogi plentyn fel Lowri yn fy nosbarth gyda mudandod dewisol megis creu amgylchedd diogel, deall y symptomau ac ymgorffori ffordd wahanol i gyfathrebu megis cardiau gweledol a mynegiant yr wyneb. Mae wedi fy ngalluogi i ddatblygu fy addysgu proffesiynol, fy ngalluogi gwelliant ac ymchwilio i'r cyngor ar ffyrdd o wella perfformiad a chyflawni canlyniadau gwell i ddysgwyr (Llywodraeth Cymru, 2019).

